
Francisco Guerreiro (Verts/ALE), Eleonora Evi (NI), Anja Hazekamp (GUE/NGL), David Cormand (Verts/ALE), Pascal Durand (Renew), Sirpa Pietikäinen (PPE), Tilly Metz (Verts/ALE), Petras Auštrevičius (Renew), Sylwia Spurek (Verts/ALE)
Aihe:	Eläinkokeet: EU:n ulkopuolisiin tarkoituksiin tehtävät kokeet
Euroopan unionin jäsenvaltioissa vuosina 2015–2017 tieteellisiin tarkoituksiin käytettyihin eläimiin liittyvistä tilastoista laaditun ja 5. helmikuuta 2020 julkaistun vuoden 2019 kertomuksen mukaan yhteensä 82 895 koetta suoritettiin täyttämään EU:n ulkopuolisen lainsäädännön vaatimukset, mukaan luettuina 20 868 koetta jäniksillä (20 prosenttia kaikista sääntelyn mukaisista kokeista tehtiin jäniksillä tuona aikana), 5 180 marsuilla, 46 koirilla ja 45 kädellisillä.
Voiko komissio vahvistaa, olivatko jotkin jäniksille tehdyt kokeet pyrogeenisyttä, ihoärsytystä tai silmien ärsytystä koskevia kokeita, joita varten EU:ssa on saatavilla eläinkokeettomia vaihtoehtoja?
Voiko se selittää, miksi eläimiä käytetään EU:n ulkopuolisen lainsäädännön vaatimusten täyttämistä varten, kun vaihtoehtoinen menetelmä on tunnustettu EU:n lainsäädännössä, ja mitä se tekee estääkseen tätä tapahtumasta?

